ફિલ્મની વાર્તા અને સ્ક્રીનપ્લે સારી રીતે લખાયેલા છે. તેના કારણે ફિલ્મમાં દિલચસ્પી બની રહે છે. ફિલ્મનું ડિરેક્શન સારું છે અને લોકેશન કમાલનું છે, જેના કારણે તમને ડર પણ લાગશે તો બીજી તરફ હસવું પણ આવશે. ફિલ્મમાં ટ્વિસ્ટ પણ કમાલનો છે. પંકજ ત્રિપાઠીએ ખૂબ જ સારો અભિનય કર્યો છે. આ સાથે રાજકુમાર રાવે એકવાર ફરીથી સાબીત કરી બતાવ્યું છે કે તેને શા માટે એક સારો અભિનેતા માનવામાં આવે છે. રાજકુમારની એક્ટિંગ કમાલની છે. અભિષેક બેનર્જી અને અપારશક્તિ ખુરાનાએ પણ સહજ અભિનય કર્યો છે. આ સાથે શ્રદ્ધા કપૂરનું કામ પણ સારૂં છે. ફિલ્મમાં અમર કૌશિકનું ડાયરેક્શન ખૂબ સરસ છે.